Nafarroako Parlamentuko Mahaiak, 2019ko urtarrilaren 8an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ana Beltrán Villalba andreak aurkeztutako galdera, Gobernuaren ardurari buruzkoa, 35E/2017 Foru Agindua baliogabetzen duen epaia urratzeagatik.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko urtarrilaren 8an

Lehendakaria: Ainhoa Aznárez Igarza

GALDERAREN TESTUA

Nafarroako Alderdi Popularreko foru parlamentarien elkarteko parlamentari Ana Beltrán Villalba andreak, Legebiltzarreko Erregelamenduan ezarritakoaren babesean, gaurkotasun handiko honako galdera hau aurkezten du, Nafarroako Gobernuko lehendakariak urtarrilaren 11ko Osoko Bilkuran ahoz erantzun dezan:

35E/2017 Foru Agindua baliogabetzen duen Nafarroako Justizia Auzitegi Nagusiaren epaia ikusita:

Zure Gobernuak zer ardura dauka Konstituzio Auzitegiaren epai bat urratzeagatik?

Iruñean, 2019ko urtarrilaren 4an

Foru parlamentaria: Ana Beltrán Villalba